b'\n_START_ARTICLE_\nCarlos Diogo\n_START_SECTION_\nKarriere\n_START_PARAGRAPH_\nTidligere har han optr\xc3\xa5dt for de uruguayanske klubber River Plate Montevideo og Pe\xc3\xb1arol, for argentinske River Plate Buenos Aires, og for tre spanske klubber, storholdet Real Madrid, Real Zaragoza samt SD Huesca.\n_START_SECTION_\n5 spilledages karant\xc3\xa6ne\n_START_PARAGRAPH_\nDen 6. januar 2007 var Diogo i en kamp for Zaragoza mod Sevilla FC involveret i et voldsomt slagsm\xc3\xa5l med brasilianeren Luis Fabiano, hvor begge spillere uddelte b\xc3\xa5de skaller og knytn\xc3\xa6veslag til modstanderen. Begge blev udvist, og efterf\xc3\xb8lgende id\xc3\xb8mt 5 spilledages karant\xc3\xa6ne af det spanske forbund.\n_START_SECTION_\nLandshold\n_START_PARAGRAPH_\nDiogo n\xc3\xa5ede i sin tid som landsholdsspiller (2003-2007) at spille 22 kampe for Uruguays landshold, som han debuterede for den 28. marts 2003 i en venskabskamp mod Japan. Han var en del af den uruguayanske trup til Copa Am\xc3\xa9rica i b\xc3\xa5de 2004 og 2007.\n_START_SECTION_\nPersonlige liv\n_START_PARAGRAPH_\nDiogo er s\xc3\xb8n af en tidligere fodboldspiller, nemlig V\xc3\xadctor Diogo. Han spillede ogs\xc3\xa5 p\xc3\xa5 et tidspunkt i Pe\xc3\xb1arol, og har derudover spillet for brasilianske Palmerias.'